ฮอร์โมนสำคัญอย่างไร
ฮอร์โมน เป็นสารเคมีที่หลั่ง ออกมาจากต่อมไร้ท่อ ซึ่งเป็นต่อมขนาดเล็ก รูปร่างแปลกๆ ที่กระจายอยู่ตามส่วนต่างๆ ของร่างกาย แต่ก่อนนักวิทยาศาสตร์เชื่อว่าร่างกายสร้างฮอร์โมนได้ประมาณ ๔๐ ชนิด แต่ในปัจจุบันพบว่าร่างกายสร้างฮอร์โมนได้มากกว่า ๑๐๐ ชนิด และยังคงพบเพิ่มขึ้น เนื่องจากมีการศึกษาวิจัยอยู่เรื่อยๆ ฮอร์โมนมีบทบาทสำคัญคือ ทำหน้าที่ควบคุมและรักษาสภาวะสมดุลภายในร่างกายให้คงที่ เช่น รักษาระดับเกลือแร่และน้ำภายในร่างกาย รักษาระดับน้ำตาลในเลือด และรักษาระดับเกลือในเหงื่อให้เหมาะสมกับสภาวะของร่างกายในขณะนั้น ฮอร์โมนบางประเภทอาจส่งผล ต่อร่างกายในระยะยาว เช่น ฮอร์โมนที่ควบคุมการเจริญเติบโตของร่างกาย และการเจริญพันธุ์ฮอร์โมนบางชนิด ส่งผลชั่วคราวเป็นจังหวะสม่ำเสมอ เช่น ฮอร์โมนที่กำกับรอบประจำเดือน ในผู้หญิง หรือฮอร์โมนที่อาจมีผล อย่างรวดเร็ว เช่น ฮอร์โมนที่ร่างกาย สร้างขึ้นเมื่อเจ็บป่วย บาดเจ็บ หรือเมื่อสมองรับรู้ถึงอันตราย นอกจากนี้ ฮอร์โมนยังมีบทบาทอีกมากมายใน ส่วนที่เกี่ยวกับจิตใจ เช่น ความกลัวความโกรธ ความสุข และความเศร้า ฮอร์โมนแห่งความเป็นหญิง ฮอร์โมนสำคัญที่มีบทบาทต่อความเป็นผู้หญิง ได้แก่ ฮอร์โมนเอสโตรเจน และฮอร์โมนโปรเจสเตอโรน เอสโตรเจน เป็นฮอร์โมนที่ผลิตจากรังไข่ ตั้งแต่ผู้หญิงเริ่มเข้าสู่วัยมีประจำเดือน เอสโตรเจนจะทำหน้าที่ในการพัฒนาระบบอวัยวะเพศ หรือระบบสืบพันธุ์ให้เจริญเติบโตเต็มที่ เช่น ทำให้เต้านมขยายตัวขึ้น ทำให้มีการสะสมของไขมันตามลำตัวในลักษณะที่แตกต่างจากผู้ชาย ในผู้หญิงไขมันจะสะสมตามแขน ขา และสะโพกค่อนข้างมากกว่าผู้ชาย หน้าที่ของเอสโตรเจนอีกอย่างหนึ่งก็คือ ทำให้ผนังมดลูกหนาตัวขึ้น และ รับการเปลี่ยนแปลง เตรียมพร้อมที่จะรับการฝังตัวของไข่ ซึ่งเป็นหน้าที่ของฮอร์โมนโปรเจสเตอโรนที่สร้างขึ้นจากรังไข่หลังไข่ตก เมื่อได้รับการ ปฏิสนธิจากสเปิร์มของเพศชาย ถ้าไข่ไม่ได้รับการผสม ระดับฮอร์โมนโปรเจสเตอโรนจะลดลง ทำ ให้เยื่อบุโพรงมดลูกที่ถูกสร้างไว้หลุด ลอกออกมาเป็นเลือดประจำเดือนทุกๆ เดือน
อายุรศาสตร์ (อายุรศาสตร์) - Internal Medicine